Premierul Bolojan așteaptă propuneri de reorganizare de la toate instituțiile din subordinea Guvernului peste doar 9 zile. Se elimină sporurile nejustificate
Prim-ministrul Ilie Bolojan a discutat miercuri, 13 august, cu reprezentanții tuturor celor 36 de instituții subordonate Guvernului și le-a cerut să vină cu propuneri de organizare până vineri, 22 august. Prioritățile sunt creșterea eficienței, reducerea cheltuielilor de personal, inclusiv prin tăierea sporurilor nejustificate, și modificarea indicatorilor de performanță.